เลือดกำเดาไหล ตอนที่กำลังนอนหลับอยู่ ท่านอนคว่ำ เลือดไหลเข้าปากเลยตื่นมาล้างออก และยังไม่มีเลือดออกในเวลาถัดมา แต่เจ็บบริเวณสันจมูก ตึงๆ ปวดๆ เล็กน้อย อยากทราบว่าป็นอะไรร้ายแรงรึป่าวคะ
สวัสดีครับ เลือดกำเดาไหลเป็นอาการที่มีเลือดไหลออกจากรูจมูกเพียงข้างเดียวหรือทั้งสองข้าง เนื่องมาจากเส้นเลือดภายในโพรงจมูกแตก เลือดกำเดาที่ไหลส่วนใหญ่ไม่ใช่สัญญาณอันตรายของโรคร้ายแรง เพราะเส้นเลือดภายในโพรงจมูกค่อนข้างเปราะบางและแตกได้ง่ายส่วนปัจจัยที่ทำให้เกิดเลือดกำเดาไหลนั้นได้แก่ล้วงหรือแคะจมูกจามบ่อย ๆสั่งน้ำมูกแรงเกินไปจมูกได้รับการกระแทกอย่างรุนแรง หรือการประสบอุบัติเหตุอุณหภูมิและสภาพอากาศที่เปลี่ยนแปลงการใช้ยาบางชนิด เช่น แอสไพรินตอนนี้ หากเลือดหยุดแล้ว ก็ขอแนะนำให้นอนในท่าหงาย หรือ ตะแคง ครับ เพื่อหลีกเลี่ยงไม่ให้จมูกถูกกดทับอีก แต่ถ้าหากมีเลือดไหลอีก ก็ควรนั่งอยู่กับที่นิ่ง ๆ เอนตัวไปข้างหน้าเล็กน้อย ใช้นิ้วโป้งและนิ้วชี้บีบรูจมูก แล้วหายใจทางปากประมาณ 10 นาที หากผ่านไป 10 นาทีแล้วให้เลิกบีบจมูก หากเลือดกำเดายังไม่หยุดไหล ให้ทำตามขั้นตอนเดิมซ้ำอีกครั้งแต่หากเลือดยังไม่ยอมหยุดไหล หรือ ไหลบ่อยๆครั้งในวันเดียว ก็ควรพบแพทย์เพื่อหาจุดเลือดออก และทำการรักษาต่อไปครับ